Diari Oficial de la Generalitat Valenciana


Sumari del DOGV 9957, del 15-10-2024 (2024/10188)

ANUNCI pel qual se sotmeten a informació pública les sol·licituds d’autorització administrativa prèvia, autorització administrativa de construcció i la declaració d’utilitat pública, en concret, corresponents a una central fotovoltaica denominada EDF 153 i la seua infraestructura d’evacuació, amb potència màxima total dels mòduls fotovoltaics (pic) d'1,565 MW, potència nominal dels inversors d'1,25 MW i capacitat d’accés concedida d'1,25 MW, per a situar al terme municipal d’Alginet (València). Expedient ATALFE/2022/21/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9957

Data del DOGV
:   15-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10021

CVE
:   BEKR-V-5540-47577

Data del document
:   27-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes que preveuen:

– el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a aprofitar les energies renovables per l’emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna,

– la Llei 24/2013, de 26 de desembre, del sector elèctric,

– el Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica,

– i la Llei 39/2015, d’1 d’octubre, del procediment administratiu comú de les administracions públiques,

se sotmeten a informació pública les sol·licituds d’autorització administrativa prèvia, d’autorització administrativa de construcció i declaració d’utilitat pública, en concret, de la instal·lació elèctrica que s’indica:

Peticionari: València Pvsun I, SL, NIF N43063597 i amb domicili social en Polígono Industrial Outeda, Curro-E03, 36449, Barro (Pontevedra).

Tipus de central elèctrica: central fotovoltaica denominada EDF 153, amb una potència instal·lable d’1,25 MW, incloses les seues infraestructures d’evacuació.

Emplaçament dels grups generadors:

polígon 2, parcel·les 200, 202, 203, 204, 205 i 215 del terme municipal d’Alginet (València).

Emplaçament infraestructures d’evacuació:

línies elèctriques subterrànies de 20 kV: polígon 2, parcel·les 9066, 9080 d’Alginet (València). Polígon 3, parcel·la 9009 d’Alginet (València).

Línies elèctriques aèries de 20 kV: polígon 2, parcel·les 80, 81, 82, 163, 206, 211, 330, 331, 332, 354, 9065, 9081 i 9089 d’Alginet (València).

Òrgan competent per a autoritzar la instal·lació: Servici Territorial d’Indústria, Energia i Mines de València de la Conselleria d’Innovació, Indústria, Comerç i Turisme.

Documents sotmesos a informació pública:

– Projecte. Denominació: «Projecte execució de planta fotovoltaica connectada a xarxa, denominada EDF153 amb una potència instal·lada d’1,564 MWp / 1,250 MWn».

– Projecte. Denominació: «Nou centre de transformació CT01 de titularitat particular d’1T x 1.250 kVA, situat en edifici prefabricat de formigó, per a evacuació d’energia de planta fotovoltaica denominada EDF 153».

– Projecte. Denominació: «Nou centre d’entrega, mesura i transformació a 20 kV titularitat particular de 50 kVA, situat en edifici prefabricat de formigó, per a evacuació d’energia de planta fotovoltaica denominada EDF153».

– Projecte. Denominació: «Nova línia subterrània trifàsica a 20 kV de titularitat particular tipus HEPRZ1 de 3x150 mm² Al, que enllaça centre d’entrega, mesura i transformació amb centre de transformació particular, per a evacuació energia de la planta EDF 153».

– Projecte. Denominació: «Nova línia mixta d’alta tensió a 20 kV de titularitat particular per a abocament d’energia de la planta fotovoltaica EDF 153 en nou CSI propietat d’i-DE, Redes Eléctricas Inteligentes, SAU.»

– Estudi d’impacte ambiental.

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l’entorn afectats.

– Plec general de normes de seguretat en prevenció d’incendis forestals.

– Llista dels elements, els espais, els servicis i les instal·lacions públiques afectats per l’actuació.

– Separates dirigides a:

- Ajuntament d’Alginet

- Confederació Hidrogràfica del Xúquer

- Ferrocarrils de la Generalitat Valenciana (FGV)

- i-DE Redes Eléctricas Inteligentes

- Direcció General d’Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori.

– Relació de béns i drets afectats.

Pressupost: 657.459,49 €

Característiques principals

Instal·lació fotovoltaica: la central fotovoltaica denominada EDF 153, d’1,565 MWp, està composta per un camp generador de 2.898 mòduls fotovoltaics de 540 Wp, muntats directament sobre terra en estructura fixa amb dos files de panells en vertical a 25º. Estos mòduls fotovoltaics es connecten amb 5 inversors de 250 KW. Això suposa una potència nominal d’inversors d’1,25 MWn. Al seu torn, els inversors es connecten amb la part de baixa tensió del centre de transformació CT1 (transformador de 1.250 kVA) per a elevar la tensió fins a alta tensió, 20 kV. L’eixida d’AT del transformador connectarà en forma de xarxa subterrània (a 20 kV tipus HEPRZ1 de 3x150 mm² Al) fins a un centre d’entrega, mesura i transformació d’energia elèctrica (CEMT), i, finalment, una línia mixta d’evacuació, aèria i subterrània, partirà des del CEMT fins a arribar al nou centre de seccionament intel·ligent (CSI) propietat d’i-DE Redes Eléctricas Inteligentes, SAU, i punt de connexió atorgat per la companyia distribuïdora. La línia mixta d’evacuació està composta per tres trams amb conductor de 3x150 mm² AL, tram T1 subterrani des de CEMT fins a suport 1 (88 m de longitud), tram T2 aeri des de suport 1 a suport 4 (373 m de longitud) i tram T3 subterrani des de suport 4 fins a CSI (214 m de longitud).

Punt de connexió: en la xarxa de distribució, en la línia 05 - Fuente Muza de 20 kV de l’ST Benifaió, en el tram de línia comprés entre els Ctd Poble Nou-133 AV (986130400) i Ctd. La a Belenguera (608472129); és necessària la instal·lació d’un centre de seccionament telecomandat en esta línia mitjançant una entrada/eixida de 20 kV de connexió del centre de seccionament amb la xarxa existent.

Finalitat: generar energia elèctrica mitjançant una instal·lació solar fotovoltaica, així com evacuar-la a la xarxa de distribució d’energia elèctrica.

La documentació s’exposarà per a consulta pública en l’adreça electrònica

<https://cindi.gva.es/va/web/energia/valencia>, en valencià, i

<https://cindi.gva.es/es/web/energia/valencia>, en castellà, disponibles l’endemà de la publicació.

La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en la pàgina web indicada o presencialment en el Servici Territorial d’Indústria, Energia i Mines de València, situat en Gregorio Gea, 27, de València, així com dirigir al citat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d’este anunci segons procediment d’urgència previst en la Llei 39/2015, d’acord amb l’article 10.8 del Decret llei 1/2022, de 22 d’abril, del Consell, de mesures urgents, en resposta a l’emergència energètica i econòmica originada a la Comunitat Valenciana per la guerra a Ucraïna, que modifica la redacció de l’article 33.1 del DL 14/2020, de 7 d’agost, les quals es podran presentar via telemàtica a través de la seu electrònica de la Generalitat, accedint a l'enllaç

<https://www.gva.es/va/inicio/procedimientos?id_proc=15132&version=amp>,

o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

València, 27 de setembre de 2024

Roberto Javier Anchel Añó

Cap del Servici Territorial d'Indústria, Energia i Mines

Esta disposició conté annexos. Consulteu-ne la versió en PDF.